Debitiral je v sezoni 1976, ko je nastopil le na domači dirki za Veliko nagrado Španije, kjer se mu ni uspelo kvalificirati na dirko. V naslednji sezoni 1977 je nastopil na sedmih dirkah, dvakrat pa se mu je uspelo kvalificirati na dirko, na Veliko nagrado Španije, kjer je s trinajstim mestom dosegel svoj najboljši rezultat v karieri, in Veliko nagrado Avstrije, kjer je bil sedemnajsti. Nastopil je še na nekaterih dirkah v sezonah , in , toda ni dosegel uvrstitve. Mnogo uspešneje je tekmoval v prvenstvu Britanske Formule 1, kjer je v sezoni 1978 osvojil tretje mesto v prvenstvu s tremi uvrstitvami na stopničke, v sezoni 1979 je s štirimi zmagami ponovil tretje mesto v prvenstvu, v sezoni 1980 pa je s šestimi zmagami, še tremi uvrstitvami na stopničke, šestimi najboljšimi štartnimi položaji in štirimi najhitrejšimi krogi osvojil naslov prvaka.